
STATYBOS SKYRIAUS SPECIALISTO
PAREIGYBĖS APRAŠYMAS
I SKYRIUS
PAREIGYBĖ

1. Statybos skyriaus specialistas yra darbuotojas, dirbantis pagal darbo sutartį ir priskiriamas trečiai pareigybių grupei.
2. Pareigybės lygis – A2.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Specialistas, einantis šias pareigas, turi atitikti šiuos specialiuosius reikalavimus:
3.1. Turėti ne žemesnį kaip aukštąjį universitetinį su bakalauro kvalifikaciniu laipsniu statybų inžinerijos studijų krypties arba aplinkos inžinerijos studijų krypties  išsilavinimą.
	3.2. Išmanyti Lietuvos Respublikos vietos savivaldos, Viešojo administravimo, Statybos įstatymus ir kitus teisės aktus, reglamentuojančius statybų sritį, Dokumentų rengimo, Dokumentų tvarkymo ir apskaitos taisykles.
	3.3. Gebėti:
	3.3.1. savarankiškai planuoti ir organizuoti savo veiklą;
	3.3.2. dirbti komandoje;
	3.3.3. bendrauti, bendradarbiauti.
	3.4. Mokėti:
	3.4.1. valdyti, kaupti, analizuoti, apibendrinti informaciją ir rengti išvadas;
	3.4.2. dirbti „Microsoft Office“ kompiuterio programiniu paketu.
	3.5. Turėti B kategorijos vairuotojo pažymėjimą.
	
III SKYRIUS
ŠIAS PAREIGAS EINANČIO DARBUOTOJO FUNKCIJOS

	4. Siekdamas užtikrinti skyriui iškeltų uždavinių ir funkcijų tinkamą įgyvendinimą bei užtikrindamas darbo veiklos gerinimą, šias pareigas einantis specialistas vykdo šias funkcijas:
4.1. renka, analizuoja ir sistemina skyriaus vykdomų projektų duomenis;
	4.2. renka ir sistemina informaciją apie projektavimo, statybos, rekonstrukcijos, remonto sutarčių vykdymą ir teikia informaciją bei pasiūlymus skyriaus vedėjui;
4.3. rengia schemas, eskizus, darbų kiekių žiniaraščius, specifikacijas, kai perkami remonto darbai be projekto;
4.4. užsako ir surenka prisijungimo (techninių) sąlygų dokumentus projektams rengti iki projektavimo sutarčių pasirašymo;
	4.5. kontroliuoja projektų įgyvendinimą, administruoja projektavimo, statybos, techninės priežiūros sutartis;
4.6. tikrina ir pasirašo atliktų statybos, rekonstravimo ir remonto projektavimo paslaugų, darbų ir techninės priežiūros paslaugų aktus, atliktų darbų ir išlaidų apmokėjimo pažymas, sąskaitas faktūras ir priima sprendimą dėl apmokėjimo;
4.7. kontroliuoja, kad projektai būtų įgyvendinami laiku; priima sprendimus dėl delspinigių skaičiavimo ir papildomų darbų apmokėjimo;
4.8. komplektuoja ir pateikia rangovams statomų statinių brėžinius ir kitą projektinę dokumentaciją;
4.9. įvertina rangovo pateiktus statybos užbaigimo dokumentus;
4.10. pateikia prašymus dėl statybos užbaigimo aktų pasirašymo, formuoja, rengia ir pasirašo deklaracijas apie statybos užbaigimą;
4.11. nagrinėja asmenų prašymus, pranešimus pagal savo kompetenciją, teikia pasiūlymus, rengia atsakymus;
4.12. rengia dokumentus Viešųjų pirkimų komisijai tų objektų, kuriuos paskyrė skyriaus vedėjas, ir sutarčių projektus su konkursą laimėjusiais rangovais;
4.13. vykdo pirkimo organizatoriaus funkcijas, atlikdamas mažos vertės viešuosius pirkimus, įvertina pateiktus dokumentus;
4.14. paskyrus dalyvauja savivaldybės komisijų, darbo grupių veikloje;
4.15. rengia vidaus teisės aktų projektus pagal savo kompetenciją;
4.16. vairuoja automobilį atlikdamas pareigybės aprašyme nustatytas funkcijas;
4.17. tiesioginio vadovo pavedimais vykdo kitas nenuolatinio pobūdžio funkcijas, susijusias su skyriaus veikla, siekdamas įstaigos strateginių tikslų;
4.18. teikia pasiūlymus skyriaus vedėjui dėl veiklos tobulinimo, optimizavimo ir naujovių diegimo;
4.19.  šias pareigas einantis darbuotojas tiesiogiai pavaldus Statybos skyriaus vedėjui.

